જાણો 500 રુપિયાની નવી નોટની ખાસ વાતો | features of 500 rupees notes - Gujarati Oneindia\nજાણો 500 રુપિયાની નવી નોટની ખાસ વાતો\n| Updated: Thursday, November 10, 2016, 15:45 [IST]\nપીએમ મોદીએ 8 નવેમ્બરે જ ઘોષણા કરી દીધી હતી કે 8 નવેમ્બર મધરાતથી 500 અને 1000 રુપિયાની નોટ નહિ ચાલે. કાળાનાણા પર લગામ લગાવવા માટે પીએમ મોદીએ આ નિર્ણય કર્યો છે. બજારમાં 500 અને 2000 ની નોટ આવી ગઇ છે. આવો જાણીએ કે 500 રુપિયાની નોટમાં શું છે ખાસ.\n500 ની નોટની ખાસિયત\n1. નોટના આ ભાગને પ્રકાશમાં જોતા 500 રુપિયા લખેલા દેખાશે.\n2. અહીં 500 રુપિયાની એક છૂપાયેલી તસવીર છે.\n3. નોટ પર દેવનાગરીમાં 500 રુપિયા લખેલા છે.\n4. નોટની વચ્ચે મહાત્મા ગાંધીની તસવીર છે.\n5. નોટની જમણી બાજુ સુરક્ષા દોરો હશે. નોટને સહેજ ત્રાંસી કરતા તે નીલા અને લીલા રંગમાં બદલાતો છે.\n6. પૈસા આપવાનું વચન અને ગવર્નરના હસ્તાક્ષર નવી નોટમાં જમણી બાજુ ખસેડાયા છે.\n7. જમણી બાજુ ખાલી સ્થાન પર મહાત્મા ગાંધીનું ચિત્ર ઉપસી આવે છે જેમાં 500 રુપિયાનો વોટરમાર્ક પણ છે.\n8. નોટ પર લખેલા નંબરના આકાર નાનાથી મોટા એટલે કે ચઢતા ક્રમમાં છે જે નોટમાં જમણી બાજુ નીચેની તરફ અને ડાબી બાજુ ઉપરની તરફ લખ્યા છે.\n9. નંબરની બરાબર ઉપર 500 રુપિયા લખેલા છે જેનો રંગ લીલા અને નીલા રંગમાં બદલાતો રહેશે.\n10. જમણી બાજુ નીચેની તરફ અશોક સ્તંભનું ચિહ્ન છે.\n11. જમણી બાજુ અશોક સ્તંભની બરાબર ઉપર એક કાળા રંગનું ગોળાકાર ઉભરેલુ નિશાન છે જેના પર 500 રુપિયા લખેલુ છે. તેને માત્ર સ્પર્શીને પણ ઓળખી શકાશે.\n12. નોટની ડાબી અને જમણી બાજુ કિનારા તરફ પાંચ લાઇનો છે જેની પ્રિંટીંગ ઉપસેલી છે.\nનોટની પાછળની બાજુએ\n13. ડાબી તરફ નોટના છાપકામનું વર્ષ લખેલુ છે.\n14. સ્વચ્છ ભારતનો લોગો, ગાંધીજીના ચશ્મા તેમના સ્લોગન સાથે છે.\n15. ઘણી ભાષાઓમાં 500 રુપિયા લખવાની પેનલ વચમાં સહેજ ડાબી તરફ છે.\n16. નોટની પાછળની તરફ દિલ્હીના લાલ કિલ્લાની તસવીર છે.\n17. જમણી બાજુએ ઉપરની તરફ દેવનાગરીમાં 500 રુપિયા લખ્યા છે.\n18. 500 રુપિયાની નોટ 63 મીલિમીટર પહોળી અને 150 મીલિમીટર લાંબી છે.\nrbi narendra modi આરબીઆઇ નરેન્દ્ર મોદી\nfeatures of 500 rupees notes


બંદૂકની ગોળીઓ પર કોઈનાં નામ-સરનામાં હોતાં નથીDevendra Patel\nબંદૂકની ગોળીઓ પર કોઈનાં નામ-સરનામાં હોતાં નથી\nHome » બંદૂકની ગોળીઓ પર કોઈનાં નામ-સરનામાં હોતાં નથી\nઅન્ય લેખો | Comments Off on બંદૂકની ગોળીઓ પર કોઈનાં નામ-સરનામાં હોતાં નથી\nઆજે ગુજરાત રાજ્યનો સ્થાપના દિન છે.\nગુજરાત આજે સમૃદ્ધ છે, સુખી છે, મોડેલ સ્ટેટ છે. ગુજરાતની એક આગવી અસ્મિતા છે. ગુજરાતની પ્રજાની એક આગવી ખુમારી છે. આવા ગુજરાતની સમૃદ્ધિની ભીતરની કથા પણ ગુજરાતની પ્રજાની ખુમારીને ઉજાગર કરતી અનેક આરોહ-અવરોહથી ભરપૂર છે. ૧૯૫૬ના સમયગાળામાં ગુજરાતને મોરારજી દેસાઈની દ્વિભાષી રાજ્યની ફોર્મ્યુલાથી અલગ ‘ગુજરાત’ રાજ્ય બનાવવા માટે જે સંઘર્ષ થયો તેની ગાથા લોહિયાળ અને નાટયાત્મક ઘટનાઓથી ભરપૂર છે. ગુજરાત રાજ્યની રચના માટે ચાલેલા મહાગુજરાતના આંદોલન વખતે ગુજરાતના સર્વોચ્ચ ગણાતા મોરારજી દેસાઈ ગુજરાત અને મહારાષ્ટ્રનું સંયુક્ત એવું દ્વિભાષી રાજ્ય બને તેના આગ્રહી હતા. કેટલાક કોંગ્રેસીઓ તેમની સાથે હતા. કેટલાકે કોંગ્રેસ છોડી દીધી હતી. આખા ગુજરાતમાં જબરદસ્ત ઉત્તેજના અને મોરારજી દેસાઈ સામે પ્રચંડ રોષ હતો.\nબ્રિટિશરોએ તેમની વહીવટી સરળતા માટે દેશના જે કૃત્રિમ ભાગલા ઊભા કરેલા એ ભાગલાઓમાંની વિવિધભાષી પ્રજાને એથી પોતાની અસ્મિતા રુંધાતી લાગતી હતી. આ કૃત્રિમ ભાગલા દૂર કરીને ભાષાવાર પ્રાંત રચનાનો લોકાગ્રહ વધતો જતાં ભારતની રાષ્ટ્રીય મહાસભા અથવા કોંગ્રેસે પણ સત્તાપ્રાપ્તિ સાથે જ ભાષાવાર પ્રાંતો રચવાનો ઠરાવ ઈ. ૧૯૨૧માં સ્વીકાર્યો અને એ ધોરણે પક્ષની પ્રાંતિક સમિતિઓની રચના અપનાવી. સ્વાતંત્ર્ય પ્રાપ્તિ બાદ ઈ. ૧૯૫૩માં કોંગ્રેસના હૈદરાબાદ અધિવેશનમાં ભાષાવાર પ્રાંત રચનાનો ઠરાવ સર્વાનુમતે પસાર કરવામાં આવ્યો.\nગુજરાતની અસ્મિતાનો પ્રશ્ન\nગુજરાતના અલગ રાજ્યની આશા ત્યારથી બંધાવા માંડી અને તેની અસ્મિતાને સંકોરવાનો અને પુનઃ જ્વલંત બનાવવાનો ઉત્સાહ પ્રજાના સર્વ વર્ગોમાં ફરી વળ્યો, પરંતુ રાજ્ય રચનાના આ ગાડાને મોરારજી દેસાઈએ એમ કહી ઘોંચમાં નાખી દીધું કે મુંબઈ જેવું વિકસિત બહુભાષી શહેર કોઈ એકભાષી રાજ્યનો ભાગ ન બની શકે. આ અંગે પ્રજામાં ઉત્તાપ જાગતાં કેન્દ્ર સરકારે વચલો માર્ગ કાઢયો કે મહારાષ્ટ્ર, મુંબઈ અને ગુજરાત એવાં ત્રણ અલગ રાજ્યો પાડીને મુંબઈ સાથે બોરીવલી તાલુકો અને થાણા જિલ્લાનાં કેટલાંક ગામો જોડી તેનું અલગ રાજ્ય કેન્દ્રીય શાસન નીચે મૂકવું અને ત્રણે રાજ્યોની હાઈકોર્ટ એક રાખવી. પરંતુ આની વિપરીત અસર ઊભી થવા પામી. મહારાષ્ટ્રમાં એવી માન્યતા જોર પકડવા માંડી કે ગુજરાતીઓ જ મુંબઈના મહારાષ્ટ્રમાં સમાવેશની આડા આવે છે. કાકાસાહેબ ગાડગીલે તો એટલે સુધી કહી નાખ્યું કે, મુંબઈને મહારાષ્ટ્રથી અલગ પાડવાનું મૂડીવાદીઓએ (એટલે કે ગુજરાતીઓએ) કાવતરું રચ્યું છે. મોરારજી દેસાઈએ પકડી રાખેલા દ્વિભાષી રાજ્યને તો બધેથી જાકારો મળી ચૂક્યો હોઈને, વડા પ્રધાન નહેરુએ તા. ૧૭-૧-૧૯૫૬ના રોજ આકાશવાણી પરથી સ્પષ્ટ જાહેરાત કરી કે, સૌરાષ્ટ્ર સહિત ગુજરાત, વિદર્ભ સહિત મહારાષ્ટ્ર અને મુંબઈ શહેર અલગ પાડવામાં આવશે. ગુજરાતે આ જાહેરાત વધાવી લીધી પણ મહારાષ્ટ્ર મુંબઈ જતું કરવા તૈયાર નહોતું. ગુજરાતે તો સૌરાષ્ટ્ર, કચ્છ અને અન્ય સંબંધિત પ્રદેશો સાથે પોતાની અસ્મિતાના વ્યાપ માટે મહાગુજરાત સીમા સમિતિ પણ રચી કાઢેલી. આ સીમા સમિતિએ ડુંગરપુર-વાંસવાડા ગુજરાતી હોવાનો હેવાલ તૈયાર કરી સીમાસમિતિને સોંપેલો, કેમ કે ત્યાંની વાગડી બોલી ગુજરાતીને મળતી આવે છે, ત્યાં વેપારીઓ ચોપડા પણ ગુજરાતી લિપિમાં લખે છે. વળી ડાંગ પર મહારાષ્ટ્રના દાવા સામે તે ગુજરાતી હોવાનો સંશોધિત હેવાલ બહાર પાડવા જે પ્રતિનિધિ મંડળ ડાંગ ગયેલું તેમાં માનવવંશશાસ્ત્રીય હકીકતો અને માનવમિતિ શાસ્ત્રાનુસાર પ્રત્યક્ષ અંગ માપન દ્વારા મહારાષ્ટ્રનો દાવો નાપાયાદાર હોવાનો હેવાલ રજૂ થયો હતો.\nપરંતુ આ બધું ચાલતું હતું ત્યાં તા. ૮-૮-૧૯૫૬નાં અખબારોમાં એવા સમાચાર પ્રકટ થયા કે, મહારાષ્ટ્ર અને ગુજરાત વચ્ચેના મતભેદોને લઈને દ્વિભાષી રાજ્ય રચનાનો ઠરાવ લોકસભામાં પસાર કરવામાં આવ્યો છે. અલગ મહાગુજરાતની રચનામાં રાચતા ગુજરાત માટે આ આઠમી ઓગસ્ટનો દિવસ સમગ્ર ગુજરાત પર એક વજ્રાઘાત સમાન નીવડયો. તે દિવસે જે બનાવો બન્યા સરકારે જે હિંસાચારની શરૂઆત કરી તે સામે પ્રજાની લાગણી સંતોષવા બહાર પડવાને બદલે ગુજરાતના કોંગ્રેસીઓએ જાણે સરકારની શરણાગતિ સ્વીકારી લીધી.\n૭મી ઓગસ્ટ, ૧૯૫૬ એટલે મહાગુજરાતના જંગનો પ્રથમ દિવસ. આ જ દિવસે સરકારે દ્વિભાષી રાજ્યની ઘોષણા કરીને ગુજરાતની પ્રજા ઉપર લપડાક મારી હતી. જેથી જંગનાં મંડાણ શરૂ થયાં. બપોરે કેટલાક વિદ્યાર્થીઓનું ટોળું અમદાવાદમાં ભદ્રના કિલ્લાના વિસ્તારમાં અઢી કલાક સુધી ચર્ચા કરી. બહારની બાજુએ દેખાવો યોજાયા. ઓગસ્ટ મહિનો ચળવળનો મહિનો સાબિત થશે એવાં એંધાણ દેખાવા લાગ્યાં.\n૮મીનાં દૈનિકોમાં દ્વિભાષી રાજ્ય રચવાના ઠરાવની સત્તાવાર જાહેરાત થઈ. જેમાં જણાવવામાં આવ્યું કે, લોકસભાએ ૨૪૧ વિરુદ્ધ ૪૦ મતથી દ્વિભાષી રાજ્યનો ઠરાવ પસાર કર્યો છે. આમ આઠમી ઓગસ્ટ સમગ્ર ગુજરાત ઉપર એક વજ્રાઘાત સમાન નીવડી. શહેરની તમામ કોલેજોમાં વિદ્યાર્થીઓમાં સવારથી હલચલ શરૂ થઈ. સ્વયંભૂ હડતાળ પડી. રાષ્ટ્રીય વિદ્યાર્થીમડંળ તરફથી લો કોલેજમાં ડો. શેલતના પ્રમુખપદે સભા થઈ. જેમાં ‘પગલાં સમિતિ’ રચવામાં આવી. બપોરે આશરે ચાર હજાર વિદ્યાર્થીઓનો મોરચો ભદ્રમાં આવેલા કોંગ્રેસ ભવન પર ગયો. કોંગ્રેસ ભવનમાં ત્રિકમલાલ પટેલ, મગનભાઈ રણછોડભાઈ પટેલ, દેવીપ્રસાદ રાવળ, જમનાશંકર પંડયા, કે. ટી. શાહ, મનુભાઈ પટેલ અને બીજા કાર્યકરો હાજર હતા.\nકોંગ્રેસી નેતાઓ અને વિદ્યાર્થીઓ વચ્ચે શાબ્દિક બોલાચાલી થઈ. ઉગ્ર મિજાજી યુવકોએ પથ્થરબાજી ચાલુ કરી. કોંગ્રેસ ભવનના વરંડામાં ઊભેલી પોલીસે ચેતવણી આપ્યા વિના પહેલી ગોળી બપોરના ૨.૧૦ વાગે છોડી અને ગોળીબાર ચાલુ થયો. જેમાં કૌશિક ઈન્દુલાલ વ્યાસ, સુરેશ જયશંકર ભટ્ટ, પૂનમચંદ, ડી. જી. દારાસ્વામી અને અબ્દુલ એમ પાંચ યુવાનો ત્યાં જ ઢળી પડયા. કુલ ગોળીબાર ૩૬ થયા. ૧૦૫ જણ ઘવાયા. બાજુમાં ગુજરાત ક્લબ છે. ત્યાંથી વકીલો તોફાનના સ્થળે આવી પહોંચ્યા. તેમણે શાંત થવા વિદ્યાર્થીઓને વિનંતી કરી પણ તેમનો પ્રયત્ન વ્યર્થ ગયો. અંતે જાનહાનિ થઈ. સાંજે ૫.૩૦ વાગે રતિલાલ ખુશાલદાસ પટેલના પ્રમુખપદે લાલ દરવાજા ખાતે નાગરિકોની સભા થઈ. સભા પછી એક નાગરિક મૃત્યુ પામ્યો. શહેરના આ બનાવ પછી પોલીસ અને પ્રજા વચ્ચેનો સંઘર્ષ વ્યાપક બન્યો. રાત્રે દરિયાપુર પોલીસ ચોકીને આગ લગાડાઈ. સાંજ સુધીમાં ૧૬ જેટલા વિદ્યાર્થીઓની ધરપકડો થઈ.\nઅમદાવાદ શહેર એ ગુજરાતના આંદોલન અને જાહેર જીવનનું એક ધબકતું હૃદય છે. હંમેશાં અમદાવાદમાં જે કંઈ બને છે તેનો પ્રતિભાવ આખા ગુજરાતમાં પડે છે. અમદાવાદમાં થયેલ ગોળીબાર વર્ષાની અસર સમગ્ર ગુજરાતમાં થઈ. આ ગોળીબારમાં હિન્દુઓ અને મુસ્લિમોનાં લોહી એક જ સ્થળે રેડાયાં અને તેથી મહાગુજરાતની લડતમાં હિંદુ-મુસ્લિમ એક્તાનું હવામાન આપોઆપ ઊભું થયું. ચીનુભાઈ શેઠ, અમૃતભાઈ હરગોવિંદદાસ શેઠ, વિદ્યાબહેન નીલકંઠ આચાર્ય એસ. વી. દેસાઈ વગેરે અગ્રણીઓએ પ્રજાને શાંત રહેવા અને તોફાનોથી દૂર રહેવા અપીલ કરી. રાષ્ટ્રીય વિદ્યાર્થી મંડળની સભા લો કોલેજમાં સવારે નવ વાગે મળી. જેમાં હરિહર ખંભોળજા, કરસનદાસ પરમાર, ચીમનલાલ પટેલ, પ્રબોધ રાવળ, હરિપ્રસાદ વ્યાસ વગેરે કાર્યકરો હાજર હતા. ગઈકાલના બનાવને ‘શહીદ દિન’ મનાવવાનું નક્કી થયું અને ‘મહાગુજરાત પગલાં સમિતિ’ની રચના કરવામાં આવી જેમાં ૧૫ વ્યક્તિઓનો સમાવેશ કરવામાં આવ્યો. તેમાં રતિલાલ ખુશાલદાસ પટેલ, બ્રહ્મકુમાર ભટ્ટ, કરસનદાસ પરમાર, હિંમતલાલ શુક્લ, માર્તંડ શાસ્ત્રી, દાદુભાઈ અમીન, જયંતી દલાલ વગેરે હતા. પાછળથી બુઝર્ગ અગ્રણી ફકીર નેતા ઈન્દુલાલ યાજ્ઞિાકનું નેતૃત્વ લડતને મળ્યું. વિદ્યાર્થીઓને શહીદ વિનોદ કિનારીવાલાની ખાંભીને બપોરે ૧૨ વાગ્યે અંજલિ આપી. બધાએ મહાગુજરાત માટે શપથ લીધા. અમદાવાદના વકીલ મંડળ દ્વારા પોલીસનાં આવાં પગલાંની તુરંતમાં સ્વતંત્ર ન્યાયી તપાસ કરવા મુખ્ય પ્રધાનને વિનંતી કરવામાં આવી.\nજેમ ગોળીબાર થતા ગયા, ટિયરગેસના ટેટા ફૂટતા ગયા તેમ લોકો તારના થાંભલા, દૂધની કેબિનો અને બસનાં છાપરાં તોડીને રસ્તામાં અંતરાય નાખતા અને પોલીસ ગાડીઓને રોકતા. ઈંટ-રોડાનો મારો ચલાવી, ગેરીલા લડાઈ લડતા. કોંગ્રેસ ભવન પર થયેલા ગોળીબારથી શહીદ થયેલા પાંચ યુવાનોની ઘટના બાદ કોંગ્રેસ અગ્રણી ઠાકોરભાઈ દેસાઈ બોલ્યા હતા : ”બંદૂકની ગોળીઓ ઉપર નામ-સરનામાં લખેલાં હોતાં નથી. તેથી કોને ગુનેગાર કે નિર્દોષ ગણવો તે કહી શકાય નહીં.” ઠાકોરભાઈ દેસાઈના આ નિવેદન બાદ ગુજરાતની પ્રજામાં ઉશ્કેરાટ વધ્યો. આ બાજુ ગુજરાત પ્રદેશ કોંગ્રેસ સમિતિના મંત્રી ઠાકોરભાઈ કલાકે કલાકે મોરારજીભાઈને પરિસ્થિતિનો ખ્યાલ આપતા હતા. તે જ પ્રમાણે જવાહરલાલ નહેરુ અમદાવાદના તોફાન અંગે માહિતી મેળવવા અમદાવાદ સાથે સંપર્ક જાળવી રહ્યા હતા


ચૂંટણીપરિણામો પર સવાલ : ટ્રમ્પે કહ્યું- આ ઈતિહાસની સૌથી કપટી ચૂંટણી, તેમના કેમ્પેને હેરાફેરીના સાક્ષીઓને રજૂ કર્યા | CN24NEWS\nHome વિશ્વ ચૂંટણીપરિણામો પર સવાલ : ટ્રમ્પે કહ્યું- આ ઈતિહાસની સૌથી કપટી ચૂંટણી, તેમના...\nચૂંટણીપરિણામો પર સવાલ : ટ્રમ્પે કહ્યું- આ ઈતિહાસની સૌથી કપટી ચૂંટણી, તેમના કેમ્પેને હેરાફેરીના સાક્ષીઓને રજૂ કર્યા\nUS પ્રેસિડેન્ટ ડોનાલ્ડ ટ્રમ્પે હાલમાં જ થયેલી રાષ્ટ્રપતિ ચૂંટણીની પ્રક્રિયા પર સતત સવાલો ઉઠાવી રહ્યા છે. અમેરિકી મીડિયા મુજબ, ડેમોક્રેટ ઉમેદવાર જો બાઈડન મોટા અંતરથી ચૂંટણી જીત્યા છે, પરંતુ ટ્રમ્પ આ જીતને માનવાનો ઈનકાર કરી રહ્યા છે. સોમવારે તેમણે ટ્વીટ કરી આ વખતની ચૂંટણીને ઈતિહાસની સૌથી કપટી ચૂંટણી ગણાવી છે.\nટ્રમ્પ કેમ્પેને ચૂંટણીમાં ગરબડી થઈ હોવાના આરોપને સાચા સાબિત કરવા માટે એક આઈટી વર્કરને સાક્ષી તરીકે સામે લાવ્યા છે. આઈટી વર્કરનો દાવો છે કે તેણે ડેમોક્રેટિક પાર્ટીના સમર્થકોને વોટિંગ દરમિયાન ગરબડ કરતા જોયા હતા. ટ્રમ્પના વકીલોનું કહેવું છે કે આ વર્કર જો બાઈડન દ્વારા ચૂંટણીમાં થયેલા ગોટાળાને નજરે જોનાર સાક્ષી છે.\nવિડિયોમાં ગરબડ થઈ હોવાના દાવા\nડેટ્રોઈટની IT વર્કર મેલિસા કારોને એક વિડિયોની મદદથી પોતાની વાત કરી છે. આ વિડિયોમાં તે જણાવી રહી છે કે TCF સેન્ટરના પોલ વર્કર્સે 50 વોટનો એક જ બેચ 8થી 10 વખત કાઉન્ટર પર આપ્યો. મેલિસાને ડોમિનિયન વોટિંગ સિસ્ટમ દ્વારા બેલેટ કાઉન્ટિંગ મશીનો પર નજર રાખવા માટે તહેનાત કરવામાં આવી હતી.\nતેનો દાવો છે કે 24 કલાકની શિફ્ટ દરમિયાન તેણે માત્ર બાઈડનના નામના જ વોટ જોયા. રાષ્ટ્રપતિ ટ્રમ્પ માટે એક પણ વોટ ન હતો.\nનકલી વોટ તૈયાર કરવાનો આરોપ\nમેલિસાએ કહ્યું હતું કે વોટિંગ પ્રોસેસની કોઈ કાયદાકીય તપાસ ન થઈ. તેણે પોલ વર્કરને ડુપ્લિકેટ વોટ તૈયાર કરતાં અને જાહેરમાં પરિણામની ચોરી કરતાં જોયા છે. મેલિસાએ વધુમાં જણાવ્યું હતું કે તેણે આ તમામ વાત તપાસ એજન્સી FBIને પણ જણાવી છે.\nટ્રમ્પ કેમ્પેનના વકીલ સિડની પોવેલને જણાવ્યું હતું કે તેઓ અને બીજા વકીલ ચૂંટણીમાં હેરાફેરી, મતમાં ફેરબદલ અને કેટલાક અધિકારીઓ અંગે પુરાવાઓ એકઠા કરી રહ્યા છે. તેણે કહ્યું હતું કે રાષ્ટ્રપતિ વિરુદ્ધ મોટે પાયે દગાબાજી થવાની હતી. એ વાત નક્કી હતી કે આવું ડેટ્રોઈટ જેવા ડેમોક્રેટિક પાર્ટીના ગઢમાં કરવામાં આવશે, જ્યાં પહેલાંથી જ ભ્રષ્ટ મશીનરી ઉપસ્થિત છે.\nપોલિંગ કંપની રેસમુસેન રિપોર્ટનો અહેવાલ આપતાં તેણે કહ્યું હતું કે બાઈડને ચાર રાજ્ય- મિલવોકી, એટલાન્ટા, ફિલાડેલ્ફિયા અને ડેટ્રોઈટમાં હિલેરી ક્લિન્ટનની તુલનાએ સારું પ્રદર્શન કર્યું છે. અહીં રજિસ્ટર્ડ વોટથી વધુ વોટિંગ થયું છે. આ જ કારણ છે કે ટ્રમ્પે અહીંનાં પરિણામોને માન્ય નથી રાખ્યાં.\nPrevious articleગાંધીનગર : દિવાળી વેકેશન પછી વહીવટીતંત્રના 60થી વધુ અધિકારીઓની સામૂહિક બદલીઓ થવાની સંભાવના!\nNext articleરાશિફળ : શુક્રએ તુલા રાશિમાં પ્રવેશ કર્યો : 10 ડિસેમ્બર સુધી આ રાશિમાં રહેશે, બધી જ બારેય રાશિ ઉપર અસર થશે\nબોઇંગ 737 મેક્સમાં વધુ એક ખામી,\nઅમેરિકામાં બરફનું તોફાન ત્રાટક્યું, ૧૪૦ કિ.મી. પ્રતિકલાકની ઝડપે પવન ફૂંકાય તેવી...


અમદાવાદમાં વધુ એક પોન્ઝી સ્કીમનો પર્દાફાશ, એક યુવતી સહિત ત્રણની ધરપકડ - Saurashtra Kranti Newspaper\nHome GUJARAT અમદાવાદમાં વધુ એક પોન્ઝી સ્કીમનો પર્દાફાશ, એક યુવતી સહિત ત્રણની ધરપકડ\nઅમદાવાદમાં વધુ એક પોન્ઝી સ્કીમનો પર્દાફાશ, એક યુવતી સહિત ત્રણની ધરપકડ\nઅમદાવાદ શહેરમાં વધુ એક પોન્ઝી સ્કીમનો પર્દાફાશ થયો છે. આ મામલે અમદાવાદ ક્રાઈમ બ્રાંચે વિક્ટરી વર્લ્ડ નામની એપ બનાવી પોન્ઝી સ્કીમ ચલાવનારી ગેંગના ત્રણ સભ્યોની ધરપકડ કરી છે. આરોપી છેલ્લા ત્રણ મહિનાથી આ સ્કીમ ચલાવી રહૃાાનું ધ્યાનમાં આવ્યું છે. આ સ્કીમ ચલાવવા બદલ અમદાવાદ ક્રાઈમ બ્રાંચે અખ્તરહુસેન ખાન, પૂજાસિંઘ અને સુનિલ યાદવની ધરપકડ કરી છે. આ કેસમાં કંપનીનો ડિરેક્ટર આશિષ પટેલ હાલ ફરાર છે.\nઆરોપીઓ શહેરમાં ગેઈમ્સ ફોર વિક્ટરી પ્રાઇવેટ લિમિટેડ નામની કંપની ખોલી હતી. જેના ઓથા હેઠળ વિક્ટરી વર્લ્ડ નામની એપ્લિકેશન બનાવી હતી. જેમાં ગેમ રમાડવાના બહાને રોકાણની સ્કીમ ચલાવી રહૃાા હતા. આ સ્કીમમાં રોકાણના એક ટકા લેખે રોજનું વળતર આપવાની લાલચ આપતા હતા.\nમળતી માહિતી પ્રમાણે ક્રાઈમ બ્રાંચને એક અરજદાર તરફથી રજુઆત કરવામા આવી હતી કે વસ્ત્રાપુરના અભીશ્રી ટાવરમાં પોન્ઝી સ્કીમ ચાલી રહી છે. ત્યાર બાદૃ ક્રાઇમ બ્રાંચે રેડ કરીને તપાસ કરતા ત્રણ આરોપી મળી આવ્યા હતા. તપાસ કરતા સામે આવ્યું હતું કે, આરોપીઓએ છેલ્લા ત્રણ મહિનામાં ૫૦ લાખ રૂપિયા જેટલું રોકાણ કરાવ્યું હતું. કંપનીના ૫૦ જેટલા સભ્યો નોંધાયા છે.\nPrevious articleઆડા સંબંધમાં નડતર મહિલાના પતિની હત્યાનો આરોપી ૧૦ વર્ષે રાજકોટથી ઝડપાયો\nNext articleરાત્રી કફર્યૂમાં તસ્કરો ૧૯ લાખની લક્ઝુરિયસ કાર ચોરી ગયા, ચોરી સીસીટીવીમાં કેદ


pilibhit-up-news-pilibhit-tiger-attack-vikas-who-survived-attack-by-climbing-a-tree-narrates-horrifying-tale – News18 Gujarati\nવાઘ-વાઘણના હુમલાની દિલધડક ઘટના, યુવાને આખી રાત ઝાડ પર બેસી જીવ બચાવ્યો, બે મિત્રોને નજર સામે ફાડી ખાધા\nવાઘે હુમલો કરી બે મિત્રોને મોતને ઘાટ ઉતાર્યા, એક જીવ બચાવવા ઝાડ પર ચઢી ગયો (વિકાસ સાથે વાઘ - પ્રતિકાત્મક)\nવાઘ અને વાઘણે બાઈક પર જતા ત્રણ મિત્રો પર અચાનક હુમલો કરી દીધો, પછી કેવી રીતે બે મિત્રોને વાઘે પોતાનો કોળીયો બનાવ્યા, શું-શું થયું પુરી ઘટના બચી ગયેલા વિકાસે જણાવી,\nLast Updated : July 13, 2021, 22:01 IST\nનવી દિલ્હી : ફિલ્મોની સ્ટોરીને પણ શરમાવે તેવી ઘટના ઉત્તર પ્રદેશમાં બની છે. ઉત્તર પ્રદેશમાં એક વ્યક્તિએ વાઘ અને વાઘણથી (Tiger Attack) બચવા માટે આખી રાત વૃક્ષ ઉપર ભયના ઓથાર હેઠળ વિતાવી હોવાનું જાણવા મળે છે. આ હુમલામાં તે વ્યક્તિના બે મિત્રો વાઘનો કોળિયો બન્યા હોવાનું પણ સામે આવ્યું છે. આ ઘટના ઉત્તર પ્રદેશના પીલીભીતના પૂરનપૂર થાના ક્ષેત્રમાં દીયુરિયા રેન્જની ખરનૌત નદી નજીક બની હતી.\nઆ વિસ્તારમાં વાઘ અને વાઘણનો હુમલો (Tiger Attack) થયો હતો. આ હુમલામાં બચી ગયેલા વિકાસે તેના બે મિત્રોને વાઘનો કોળિયો બનતા પોતાની આંખે જોયા હતા. આટલું જ નહીં વાઘથી બચવા તે ઝાડ ઉપર ચડી ગયો હતો. ત્યારે તે વાઘ અને વાઘણ તે ઝાડની આસપાસ જ ફરી રહ્યા હતા અને રાત્રે સાડા ત્રણ કલાકે ફરીથી જંગલમાં જતા રહ્યા હતા. વિકાસે કહ્યું કે, તે આખી રાત સૂઈ ન શક્યો, વાઘના સ્વપ્નો આવતા હતા.\nઆ ઘટના અંગે વિકાસે જણાવ્યું કે, જંગલમાં ઘુસતા પહેલાં તેમને વન કર્મચારીઓએ સમજાવ્યા હતા અને વાઘ આજુબાજુમાં જ હોવાનું કહ્યું હતું. પરંતુ તેઓ માન્યા નહીં. ગાડી લઈને આગળ વધ્યા હતા. તેણે વધુમાં કહ્યું કે, જ્યારે તેઓ જંગલમાં પહોંચ્યા, ત્યારે રસ્તાની નજીક બે વાઘ ઘાત લગાવીને બેઠા હતા. આ સમયે બાઈક સોનુ ચલાવી રહ્યો હતો. વચ્ચે કંધઈલાલ અને છેલ્લે વિકાસ બેઠો હતો. ત્યારે એક વાઘે પાછળથી હુમલો કર્યો હતો. અલબત્ત વિકાસે હેલ્મેટ પહેર્યું હોવાથી તેનો પંજો હેલ્મેટ ઉપર વાગ્યો હતો. તે સમયે બાઈક પરથી કાબુ ગુમાવતા બાઇક નીચે પડી ગઈ હતી. આ દરમિયાન એક વાઘે સોનુ પર હુમલો કર્યો અને મોતને ઘાટ ઉતારી દીધો હતો. બીજી તરફ વિકાસ અને કંધઇલાલ વૃક્ષ પર ચડવા લાગ્યા હતા. ત્યાં કંધીલાલ6ફૂટ સુધી ચડ્યો હશે ત્યાં વાઘે કૂદકો મારી તેને દબોચીને મારી નાખ્યો.\nઆ પણ વાંચો - Photos: પ્રખ્યાત ઢાબામાં ચાલતો હતો રંગરલીયાનો ધંધો,3વિદેશી યુવતીઓ સહિત 12ની ધરપકડ\n8 કલાક ઝાડ પર વિતાવ્યા\nવિકાસે જણાવ્યા મુજબ, બંનેને મારી નાખ્યા બાદ બીજા વાઘે તેના પર હુમલો કરવાનો પ્રયાસ કર્યો હતો. અલબત્ત, વાઘ હુમલો કરી શકે તે પહેલા જ તે ઝાડ ઉપર ઝડપથી ચડી ગયો હતો. વિકાસે કહ્યું કે, વાઘ કંધઈલાલના મૃતદેહને જંગલની અંદર ખેંચી ગયા હતા. જ્યારે સોનુનો મૃતદેહ તે જે વૃક્ષ પર ચડ્યો હતો ત્યાં જ પડ્યો હતો. જંગલની અંદર કંધઈલાલના મૃતદેહને ખાધા બાદ વાઘ વાઘણ ફરીથી તે વૃક્ષની નીચે આવી ગયા હતા. આઠ કલાક સુધી ત્યાં જ આંટાફેરા મારતા રહ્યા હતા અને રાત્રે સાડા ત્રણ કલાકે ફરી જંગલમાં અંદર ચાલ્યા ગયા હતા.\nFirst published: July 13, 2021, 18:48 IST


32 વર્ષ ના આ વ્યક્તિએ એશ્વર્યા નો દીકરો હોવાનો કર્યો દાવો કહ્યું લન્ડન માં IVF થી થયો હતો જન્મ\nHome32 વર્ષ ના આ વ્યક્તિએ એશ્વર્યા નો દીકરો હોવાનો કર્યો દાવો કહ્યું લન્ડન માં IVF થી થયો હતો જન્મ\nથોડા સમય પહેલા એક મહિલા સામે આવી હતી જેમણે ગાઇકા અનુરાધા પોડવાલ ની દીકરી હોવાનો દાવો કર્યો હતો. ૪૫ વર્ષીય મહિલાએ કહ્યું હતું કે અનુરાધા પોડવાલ એ જન્મ લીધા પછી બીજા કોઈને સોંપી દીધી હતી. હવે વધુ એક વ્યક્તિ સામે આવી રહ્યો છે. જે પોતાને એશ્વર્યા રાય નો દીકરો કહી રહ્યો છે. લગભગ એક વર્ષ પહેલા આ વ્યક્તિએ મીડિયા સામે આવીને દાવો કર્યો હતો.\nવેબસાઈટ મીડ ડે ના રિપોર્ટ પ્રમાણે 32 વર્ષીય સંગીત કુમાર નો દાવો કર્યો છે કે એશ્વર્યા રાય નો દીકરો છે. એશ્વર્યા રાય એ IVF ના દ્વારા લન્ડન માં તેમનો જન્મ આપ્યો હતો. સંગીત કુમાર મંગલોર ના રહેવા વાળો છે. તે વ્યક્તિ એ કહ્યું કે તેમનો જન્મ 1988 માં થયો હતો. કહી દઈએ કે એશ્વર્યા ની ઉંમર તે સમયે ૧૫ વર્ષ હતી.\nવ્યક્તિ ત્યાં જ ઊભો ન રહ્યો આગળ કહ્યું કે તેમના માતા-પિતા તેને વિશાખાપટ્ટનમ લઈને આવી ગયા હતા. તો એશ્વર્યા ના માતા પિતા એ બે વર્ષ સુધી તેમની દેખભાળ પણ કરી હતી. વ્યક્તિનો આરોપ છે કે તેમના સંબંધીઓએ તેમના બર્થ સર્ટિફિકેટ ના બધા જ રેકોર્ડ હટાવી દીધા છે.\nહવે આ વ્યક્તિ ઇચ્છે છે કે તે મુંબઈ શિફ્ટ થઈ જાય અને ઐશ્વર્યાની સાથે રહે. પરંતુ વ્યક્તિ વિશે જ્યારે સોશિયલ મીડિયા યુઝર્સ ને ખબર પડી તો તેમનો ખૂબ જ મજાક બનાવવામાં આવ્યો. તેનાથી પહેલા જ્યારે સંગીત કુમાર મીડિયા સામે આવ્યા હતા તો કિસ્સો પોલીસ સુધી પહોંચી ગયો હતો. પોલીસે સંગીતને માનસિક રૂપથી બીમાર કહ્યો હતો.\nએશ્વર્યા ની આવનારી ફિલ્મ ની વાત કરીએ તો નિર્દેશક મણિરત્નમની તમિલ ફિલ્મ Ponniyin Selvan મા નજર આવશે. મણિરત્નમ ની સાથે બીજીવાર કામ કરવાને લઈને એશ્વર્યા કહે છે કે તે ખૂબ જ સારો અનુભવ છે. મણિરત્નમ મારા ગુરુ છે અને તે દેશના ખૂબ જ સારા નિર્દેશક માંથી એક છે.


કોરોના નું યુદ્ધ જીતીને અક્ષય કુમાર ઘરે પરત ફર્યા | Hindusthan Samachar\nકોરોના નું યુદ્ધ જીતીને અક્ષય કુમાર ઘરે પરત ફર્યા\nનવી દિલ્હી,13 એપ્રિલ, (હિ.સ.) બોલિવૂડ ના ખેલાડી કુમાર, એટલે કે અક્ષય કુમારના ચાહકો માટે સારા સમાચાર છે. એક્ટરનો કોવિડ ટેસ્ટ રિપોર્ટ નેગેટિવ આવ્યો છે અને તે હવે કોરોનાને માત આપીને હોસ્પિટલથી ઘરે પરત આવ્યા છે. તેની અભિનેત્રી પત્ની ટ્વિંકલ ખન્નાએ ચાહકોને ખાસ રીતે આ માહિતી આપી છે. ટ્વિંકલે સોમવારે ઇન્સ્ટાગ્રામ પર અક્ષય કુમાર સાથે તેની એક કૈરીકેચર શેર કરી હતી. આ કૈરીકેચરવાળા કેપ્શનમાં ટ્વિંકલે લખ્યું છે - 'સ્વસ્થ અને સલામત વળતર, મારી નજીક રહેવાથી સારું લાગે છે'. આ સાથે જ ટ્વિંકલે "ઓલ ઈઝ વેલ" નામના હેશટેગનો ઉપયોગ કર્યો છે.\nનોંધપાત્ર વાત એ છે કે, અક્ષય કુમારને આ મહિને તેની આગામી ફિલ્મ 'રામ સેતુ'ના શૂટિંગ દરમિયાન4એપ્રિલે કોરોના ચેપ લાગ્યો હતો. આ પછી,5એપ્રિલે, સાવચેતીના પગલા તરીકે, મુંબઇના પોવાઈ વિસ્તારમાં ડો.એચ.એલ. હિરાનંદાની હોસ્પિટલમાં દાખલ કરવામાં આવ્યા હતા. તેણે ડોકટરોની કડક દેખરેખ હેઠળ કોરોનાને હરાવીને આ યુદ્ધ જીત્યું છે.\nઅક્ષય કુમાર કોરોના નેગેટિવ આવતા તેના ચાહકો ખૂબ જ ખુશ અને ઉત્સાહિત છે. અક્ષય કુમારના વર્કફ્રન્ટ વિશે વાત કરીએ તો તેમની ઘણી ફિલ્મો કતારમાં છે, જેમાં રામ સેતુ, અતરંગી રે, સૂર્યવંશી, પૃથ્વીરાજ, બચ્ચન પાંડે, રક્ષાબંધન અને બેલ બોટમ શામેલ છે.\nહિન્દુસ્થાન સમાચાર / સુરભી સિંહા / કુસુમ /માધવી


પૂરની નુકસાની પેટે મહારાષ્ટ્ર કેન્દ્ર પાસે માગશે 6183 કરોડ\nમુંબઈ, તા. 13 : મહારાષ્ટ્ર સરકારે રાજ્યમાં આવેલા ભયાનક પૂરને કારણે થયેલા વ્યાપક નુકસાનને પહોંચી વળવા માટે 6183 કરોડ રૂપિયા જેટલી રકમ કેન્દ્ર સરકાર પાસે માગવાનો નિર્ણય લીધો છે.\nમુખ્ય પ્રધાન ફડણવીસે કૅબિનેટની બેઠક પછી પત્રકારોને જણાવ્યું હતું કે મહારાષ્ટ્રના અનેક જિલ્લામાં પહેલીથી નવમી અૉગસ્ટ દરમિયાન અતિવૃષ્ટિને કારણે અત્યાર સુધીનો સહુથી વધારે અથવા કેટલીક જગ્યાએ ત્રણ ગણો વરસાદ પડયો છે. ભારે વરસાદ કે ભરાયેલાં પાણીને કારણે નુકસાન પામેલાં ઘરોને પૂર્ણપણે રાજ્ય સરકાર બાંધી આપશે. વરસાદથી થયેલા નુકસાનના પંચનામાંનું કામ પૂર થાય પછી કેન્દ્ર સરકાર પાસે માગવામાં આવેલી રકમની પુન:સમીક્ષા કરીને સુધારેલો પ્રસ્તાવ મોકલવામાં આવશે. પ્રથમ પ્રસ્તાવ વરસાદથી ભારે નુકસાન પામેલા કોલ્હાપુર, સાંગલી અને સાતારા માટેનો હશે. તેના માટે રૂા. 4700 કરોડ માગવામાં આવ્યા છે. કોંકણ, નાશિક અને શેષ મહારાષ્ટ્ર માટે રૂા. 2105 કરોડ માગવામાં આવ્યા છે એમ મુખ્ય પ્રધાને ઉમેર્યું હતું.\nમદદ અંગેના નિયમો અને જી.આર.માં કોઈ ફેરફાર અથવા સંબંધિત બાબતો વિશે નિર્ણય લેવા માટે મુખ્ય પ્રધાનના વડપણ હેઠળ ખાસ સમિતિ રચવામાં આવી છે.\nઉપરાંત પૂરનું જોખમ ધરાવતા વિસ્તારોમાંથી રહેવાસીઓનું સ્થળાંતર કરવાનો પ્રસ્તાવ રાજ્ય સરકારની વિચારણા હેઠળ છે. તેના માટે નિષ્ણાતોની સમિતિ રચીને અભ્યાસ હાથ ધરવામાં આવશે. પશ્ચિમ ઘાટમાં જોખમી પરિસરમાંથી ધીમેધીમે લોકોને સલામત સ્થળે ખસેડવામાં આવશે.\nમુખ્ય પ્રધાને જણાવ્યું હતું કે કેન્દ્ર સરકાર આ કામ માટે નાણાં આપે તેની રાહ જોયા વિના એસ.ડી.આર.એફ.માંથી મદદ આપવામાં આવી રહી છે. મૃત વ્યક્તિઓ માટે 300 કરોડ રૂપિયા, બચાવકાર્ય માટે 25 કરોડ રૂપિયા, કામચલાઉ છાવણીઓ માટે 27 કરોડ રૂપિયા, પાકના નુકસાન માટે 2088 કરોડ રૂપિયા, મૃત્યુ પામેલાં પ્રાણીઓ માટે 30 કરોડ રૂપિયા, જળસંપદા માટે 168 કરોડ રૂપિયા, જાહેર આરોગ્ય માટે 75 કરોડ રૂપિયા, શાળાના ઓરડા, સરકારી ઇમારતોનાં સમારકામ તેમ જ પાણીપુરવઠા માટે 125 કરોડ રૂપિયા અને નાના વેપારીઓને નુકસાનની 75 ટકા રકમ અથવા 50,000 રૂપિયા આપવામાં આવશે એમ મુખ્ય પ્રધાને ઉમેર્યું હતું.


Katrina kaif થી લઇને Disha Patani સુધી, આ5બોલિવૂડ અભિનેત્રીઓએ Beachwearમાં દેખાડ્યો હુસ્નનો જલવો: PICS - News Gujarat\nબોલિવૂડ અભિનેત્રીઓને બીચ પર સમય પસાર કરવો ખુબ ગમે છે, જેના કારણે તે ઘણીવાર માલ દીવના સુંદર બીચ પર આરામ કરતી જોવા મળે છે. તાજેતરમાં બોલિવૂડની ઘણી મોટી અભિનેત્રીઓ તેમના બીચવેરને ફ્લોન્ટ કરતી જોવા મળી હતી.\nમાલદીવ આ ઉનાળામાં અમારી ટોચની બોલિવૂડ અભિનેત્રી માટે અમારું પ્રિય હોલિડે ડેસ્ટિનેશન બની ગયું છે. બીચ પર આથમતા સૂર્યને જોવું એ ખૂબ જ સુખદાયક દ્રશ્ય છે. બોલિવૂડ ની બ્યુટીઓ તેમના કામ માંથી વિરામ લેવા માટે તેમના પ્રિય બીચ પર પણ પહોંચે છે. દેખીતી રીતે જ, જ્યારે બીચ વિશે વાત કરવામાં આવશે, ત્યારે બીચવેરનો ઉલ્લેખ તો થાય છે. આજે અમે તમને આ લેખ દ્વારા કેટલીક ટોચની અભિનેત્રીઓ વિશે જણાવીશું જે બીચવેરમાં તેમના ટોન્ડ બોડીને ફ્લોન્ટ કરવામાં ક્યારેય અચકાતી નથી.\nઅનન્યા પાંડે :\nફેશન આઇકોન અનન્યા પાંડેએ ક્યારેય તેની ડ્રેસિંગ સેન્સથી ચાહકોને નિરાશ કર્યા નથી. તેણે પીળી બિકીની પહેરી હતી જેણે અનન્યાના લુક પર ચાર ચાંદ લગાવવા માટે કોઈ કસર છોડી ન હતી. બીચવેર પર અનન્યાએ ફંકી કેટ આઇ સનગ્લાસ સાથે પોતાનો બિકિની લુક ને પૂર્ણ કર્યો હતો.\nફેન્સની ફેવરિટ કેટરિના કૈફ બીચ પર કલરફુલ સ્વિમસૂટ પહેરેલી જોવા મળી હતી. મેકઅપ વિનાના લુકમાં કેટરિના પણ બધાનું ધ્યાન ખેંચવામાં સફળ રહી હતી.\nઆલિયા ભટ્ટ આ બિકીનીમાં ખૂબ જ હોટ લાગી રહી છે. આલિયાએ આ સ્વિમસૂટમાં પોતાની અનેક તસવીરો સોશિયલ મીડિયા પર પોસ્ટ કરી હતી. જેને ચાહકોએ ખૂબ પસંદ કરી હતી.\nદિશા પટણી :\nદિશા પટણી એ હંમેશા લોકોના હૃદયપર તેના મિડલ બોડી અને તેના બીચવેર થી છરી મારી છે. દિશા આ સ્ટ્રેપલેસ બિકિનીમાં ગ્રીક દેવી જેવી લાગતી હતી.\nસારા અલી ખાને બ્રીઝી ફ્લોરલ ડ્રેસ પહેર્યો હતો અને તેના બીચવેરને રમતિયાળ દેખાવ આપ્યો હતો. સારાનો ડ્રેસ માત્ર અત્યંત સ્ટાઇલિશ જ નહીં પરંતુ ખૂબ જ આરામદાયક પણ લાગતો હતો.\nમાલદિવ્સ પર સોનેવા ફુશીના ખાનગી રિસોર્ટની યાદી આપતા, મૌની રોયે તેની પીછેહઠ માણવાની કેટલીક ભવ્ય છબીઓ શેર કરી છે. પાણીની ધાર પર પડેલી તેજસ્વી પીળી બિકીની પહેરીને મૌની સંપૂર્ણ રાહત અનુભવે છે.\nતાપસી પન્નુ :\nતપસી પન્નુ બોલિવૂડમાં પોતાનું નામ વધારી રહી છે. માલદીવની વિસ્ટિંગમાં તેણે તાજ એક્ઝોટિકા રિસોર્ટ અને સ્પાની મજા માણતા કેટલાક તસવીરો શેર કરી. આપણે તેને એક સુંદર વ્હાઇટ બિકિનીમાં જોયું છે જે તેના સ્વિમિંગ પૂલમાં તેના નાસ્તાની મજા માણી રહી છે, અને તે સમુદ્ર તરફ જોતી હતી.\nબોલિવૂડ એક્ટ્રેસ સોનાક્ષી સિંહા માલદીવ બીચ પર પોતાના કેટલાક મનોહર ફોટા શેર કરવા માટે તેના ઇન્સ્ટાગ્રામ પર ગઈ હતી. આપણે તેણીની આજુબાજુના ભવ્ય દૃશ્યો સાથે સૂર્યાસ્ત અને પાણીનો આનંદ લઈ રહ્યા છીએ.\n← કોરોનાના કેસ ઘટતા ધીમે ધીમે અનલોક તરફ વધતા મિત્રો સાથે ફરી લો આ જગ્યા પર, આવશે જોરદાર મજા\n85 વર્ષના ધર્મેન્દ્રએ પુલમાં માણી કંઇક આ રીતની મજા, વિડીયો જોઇને તમે પણ થઇ જશો છક →\nMay 22, 2021 Parth Patel\t0\nવરુણ ધવન બાદ શ્રધ્ધા કપૂર પણ ફરશે સાત ફેરા, જોઈ લો કોણ છે મુરતિયો અને શું કામ કરે છે\n44 વર્ષની ઉંમરમાં પણ આટલી સ્માર્ટ દેખાય છે આ પૂર્વ મિસ ઇન્ડિયા, જે દેખાવમાં બધી અભિનેત્રીઓને આપે છે ટક્કર


મોટી વયે ફિઝિકલ સમાગમ દરમિયાન ઇન્ટિમસી નથી થતી. મનમાં ઇચ્છા જાગે એ માટે શું કરવું?\nYou are here :HOME >> Sex & Relationship >> Sex & Relationship >> મોટી વયે ફિઝિકલ સમાગમ દરમિયાન ઇન્ટિમસી નથી થતી. મનમાં ઇચ્છા જાગે એ માટે શું કરવું?\nમારી ઉંમર ૬૪ વર્ષની છે અને મારી પત્નીની ઉંમર ૫૯ વર્ષની છે. મેં થોડાક સમય પહેલાં લિવરની સર્જરી કરાવી હતી.\nસવાલ : મારી ઉંમર ૬૪ વર્ષની છે અને મારી પત્નીની ઉંમર ૫૯ વર્ષની છે. મેં થોડાક સમય પહેલાં લિવરની સર્જરી કરાવી હતી. કૉલેસ્ટરોલ વધુ રહેતું હોવાથી સ્ટ્રિક્ટ ડાયટ ફૉલો કરું છું. ઇન્સ્યુલિન ન લઉં તો ડાયાબિટીઝ કન્ટ્રોલમાં નથી રહેતો. પત્ની સાત વર્ષ પહેલાં મેનોપૉઝમાં આવી ગઈ છે. મારી માંદગીની રિકવરીમાં લગભગ સવા વર્ષ ગયું અને એ દરમ્યાન અમે જાતીય જીવનમાં સંપૂર્ણ વિરામ લીધો હતો. હવે અમે સમાગમ કરવાની કોશિશ કરીએ છીએ ત્યારે તેને યોનિપ્રવેશ વખતે ખૂબ પીડા થતી હોવાથી તે સંભોગ કરવાનું ટાળે છે. એને કારણે હવે બધું જ બરાબર હોવા છતાં ફિઝિકલ ઇન્ટિમસી નથી થતી. હવે થોડીક મસ્તી કરી લઈએ છીએ, પણ સમાગમ કરવાનું નથી બનતું. મહિનામાં એકાદ વાર મને સ્વપ્નદોષ થઈ જાય છે. આટલા લાંબા સમય પછી ઇચ્છા જાગે એ માટે શું કરવું?\nજવાબ : કામેચ્છા મગજમાં પેદા થાય છે, શરીરમાં નહીં. ઇચ્છા પરાણે પેદા નથી કરી શકાતી. હા, ઇચ્છા થાય તો સમાગમ શક્ય કઈ રીતે બનાવવો એ માટે સપોર્ટિવ ચીજો જરૂર શોધાઈ છે. તમારા કેસમાં જરાક જુદી રીતે વિચારવું જોઈએ. પીડા થશે એની ચિંતા અથવા તો લાંબા ગૅપને કારણે કંઈક તકલીફ થશે તો એવી ઍન્ગ્ઝાયટીને કારણે તમને મન થતું હોય છતાં તમે આગળ વધતાં અચકાતા હો એવું તો નથીને?\nતમે હળવી મસ્તી માણો છો એ બતાવે છે કે તમને એકમેકનો સાથ ગમે છે. મને લાગે છે કે તમે\nબે-ત્રણ દિવસ શહેરથી દૂર ક્યાંક નિરાંતના સ્થળે જતા રહો. એકાંત માણો, પરંતુ નક્કી કરી રાખો કે તમારે સમાગમ નથી જ કરવાનો. આટલા નિર્ણયથી તમારા મનને સમાગમ દરમ્યાન શું થશે એની ઍન્ગ્ઝાયટી નહીં રહે ને તમે મુક્તપણે મસ્તી કરી શકશો. સમાગમ કરવાનું દબાણ મગજમાં ન હોય અને સ્પર્શનો આનંદ વધુમાં વધુ મળતો જાય તો કામેચ્છા ચોક્કસ વધશે. તમારી પત્નીને મેનોપૉઝને કારણે યોનિમાર્ગમાં ચીકણાહટની ઊણપને કારણે યોનિપ્રવેશ વખતે દુખાવો થતો હશે. એવા સમયે કોપરેલ તેલ વાપરી શકાય.\nજરૂરી નથી કે તમે ફિઝિકલ ઇન્ટિમસી માણીને જ સંતુષ્ટ થાઓ, પાછલી વયમાં સહવાસની હૂંફ પણ ખૂબ જ અદ્ભુત હોય છે. એને માણશો તોય મજા આવશે.


લીંબડી હાઇવે ૫ર ચાર અકસ્માત:50ને ઇજા, એકનું મોત\nગુરુવાર, જાન્યુઆરી 24 2019, 05:44 Hrs(IST)\nનવગુજરાત સમય | Publish Date: Dec 24 2018 11:09AM\nસુરેન્દ્રનગરના લીંબડી-રાજકોટ હાઇવે ૫ર એક જ દિવસમાં જુદાજુદા ચાર અકસ્માતો સર્જાયા હતાં. જેમાં ખાનગી ટ્રાવેલ્સ બસ ૫લટી ખાતા ૪૦ વ્યક્તિઓને ઇજા ૫હોંચી હતી. જયારે એક વ્યક્તિનું ઘટનાસ્થળે જ મોત નિપજયું હતું. આ ઉ૫રાંત બલદાણાના પાટીયા નજીક અને ત્રિપલ અકસ્માતમાં દસ જેટલા વ્યક્તિઓને ઇજાઓ થતા હાઇવે ચીસોથી ગુંજી ઉઠયું હતું.\nસુરેન્દ્રનગર જીલ્લામાં રવિવારના રોજ જાણે હાઇવે ૫ર યમદૂત ફરતા હોય તેમ અકસ્માતોનું પ્રમાણ વઘ્યું હતું. શિયાળાની ઠંડીમાં વાહન ચાલકોએ વાહનો અથડાવતા અનેક લોકોને જીવન મરણ વચ્ચે જોલા ખાતા કરી દીઘા છે. સુરેન્દ્રનગરના લીંબડી-રાજકોટ હાઇવે ૫ર એક જ દિવસમાં જુદાજુદા ચાર અકસ્માતો સર્જાયા હતાં. જેમાં પ્રથમ બનાવમાં લીંબડી-રાજકોટ હાઇવે ૫ર ખાનગી બસ વહેલી સવારે ૫લટી મારી ગઇ હતી. આ બનાવમાં અંદાજે ૪૦ જેટલા મુસાફરોને ઇજા ૫હોચી હતી.\nઆથી તાત્કાલિક એક સાથે ત્રણ ૧૦૮ માં સારવાર અર્થે લીંબડી હોસ્પિટલે ખસેડવામાં આવ્યા હતાં. જયારે ભરૂચથી કચ્છ તરફ જઇ રહેલ લકઝરી બસમાં મુસાફરી કરતા એક વ્યક્તિનું ઘટનાસ્થળે જ મોત થયું હતું. જયારે બીજા બનાવમાં લીંબડીથી રાજકોટ તરફ વઢવાણ તાલુકાનાં બલદાણાના પાટીયા નજીક અકસ્માત થયો હતો. જેમાં રાજકોટના કાર ચાલકને બસ ચાલકે ટક્કર મારી હતી.\nઆ બનાવમાં ચાર વ્યક્તિઓને ઇજાઓ ૫હોચી છે. જયારે ત્રીજા બનાવમાં લીંબડી રાજકોટ હાઇવે ૫ર ત્રિપલ અકસ્માત સર્જાયો હતો. જેમાં ટ્રક-કાર અને બસ વચ્ચે અકસ્માત થતાં ત્રણ વ્યક્તિઓ ઇજાગ્રસ્ત બન્યા છે. બીજી તરફ ચોથો બનાવ લીંબડી-સુરેન્દ્રનગર હાઇવે ૫ર થયો હતો. જેમાં હાઇવે ૫ર રીક્ષા ખાતા દોડધામ મચી ગઇ હતી. આ બનાવમાં ત્રણથી વધુ વ્યક્તિઓને ઇજાઓ થયાનું બહાર આવ્યું છે.


બોલિવૂડ સુપરસ્ટાર આમિર ખાનનો કોરોના રિપોર્ટ આવ્યો પોઝિટિવ – City Watch News\nબોલિવૂડ સુપરસ્ટાર આમિર ખાનનો કોરોના રિપોર્ટ આવ્યો પોઝિટિવ\nBy CITY WATCH NEWS March 24, 2021 102\nદેશભરમાં ફરીથી કોરોના વાયરસનો પ્રકોપ વધવાનું જાેખમ વધી ગયું છે. છેલ્લાં ઘણાં સમયથી બોલિવૂડના અનેક સ્ટારના કોરોના રિપોર્ટ પોઝિટિવ આવ્યા છે. ત્યારે હવે બોલિવૂડ સુપરસ્ટાર આમિર ખાનને પણ કોરોનાનો ચેપ લાગ્યો છે.\nપોઝિટિવ આવ્યા બાદ આમિર ખાન હોમ કોરેન્ટાઈન થયા છે ને કોરોનાના તમામ નિયમોનું પાલન કરી રહ્યા છે.\nઆમિર ખાનના પ્રવક્તાએ કહ્યું, “આમિર ખાનનો કોરોના ટેસ્ટ પોઝિટિવ આવ્યો છે. તે હાલમાં પોતોના ઘરે જ હોમ કોરેન્ટાઈન છે અને તમામ નિયમોનું પાલન કરી રહ્યા છે અને તેની તબીયતમાં સુધારો થઈ રહ્યો છે. જે કોઈપણ વ્યક્તિ હાલમાં તેમના સંપર્કમાં આવ્યા હોય તેને સાવચેતીના ભાગ રીતે પોતાનો ટેસ્ટ કરાવી લેવો જાેઈએ. તમારા બધાની ચિંતાઓ અને શુભેચ્છાઓ માટે આભાર.”\nવિતેલા વર્ષે આમિર ખાનની સાથે કામ કરનાર ૭ કર્મચારી પણ કોરોના પોઝિટિવ આવ્યા હતા જેમાં કેટલાક તેમના સુરક્ષાકર્મી, ડ્રાઈવર અને ઘરમાં કામ કરનાર નોકર પણ સામેલ હતા.\nઆમિર ખાને ૧૪ માર્ચના રોજ પોતાનો ૫૬મો જન્મદિવસ સેલિબ્રેટ કર્યો હતો અને તેના એક દિવસા બાદ જ તેમણે સોશિયલ મીડિયા છોડવાનો ર્નિણય કર્યો હતો. હાલમાં જ તેને ફિલ્મ ‘કોઈ જાને ના’ના ગીત હર ફન મૌલામાં જાેવા મળ્યા હતા. આ ગીતમાં તે અલી અવરામની સાથે ડાન્સ કરતાં જાેવા મળ્યા હતા. આ ઉપરતાં આમિર ખાન ફિલ્મ ‘લાલ સિંહ ચઢ્ઢા’માં જાેવા મળશે. આ ફિલ્મ ૨૫ ડિસેમ્બર ૨૦૨૧ના રોજ સિનેમાઘરોમાં રિલીઝ થશે. આ ફિલ્મ વિતેલા વર્ષે ક્રિસમસ પર જ રિલીઝ થવાની હતી પરંતુ કોરોના મહામારીને કારણે તારીખ આગળ વધારવામાં આવી હતી.\nસોનુ સૂદ સ્કૂલમાં ભણતી વિદ્યાર્થીનીઓની કરશે મદદ, આપશે ૩૦૦ સ્માર્ટ ફોન\nઅમરેલી જિલ્લાના રાજુલા ૧૮ થી વધુ ગામડામાં આજ દી સુધી એસટી બસ નથી જોઈ\nBy CITY WATCH NEWS June 29, 2021\nસલમાન ખાને મીરાબાઈ ચાનુ સાથે કરી મુલાકાત, સ્ટોલના લીધે થયો ટ્રોલ\nયંગ એક્ટર કાર્તિક આર્યનને ૩ ફિલ્મોની ઓફર મળી


Navbharat Sahitya Mandir કભી કભી પ્રેરક કથાઓ દેવેન્દ્ર પટેલ, 200.00 દેવેન્દ્ર પટેલથી ગુજરાતમાં ભાગ્યે જ કોઈ અજાણ હશે. તેમની કભી કભી શ્રેણીને લાખો ગુજરાતીઓએ વાંચી છે ને વધાવી પણ છે. આ પુસ્તકમાં તેમની કભી કભી શ્રેણીમાંથી ચુનિંદા કથાઓ પસંદ કરવામાં આવી છે. એવી કથાઓ કે જે વાચકોને એક અનન્ય પ્રેરણા પૂરી પાડે. આ કથાઓ વાંચ્યા પછી તમે પણ તમારા જીવનમાં આવતા સંઘર્ષ અને પડકારો સામે લડવામાં નવું જોમ પામશો. આ પુસ્તક કોઈ આત્મીય સ્વજનને ભેટમાં આપીએ તો સ્વજન પણ ઉત્તમ ભેટ મળવાથી હરખાશે. Call 9825032340 for queries. #Reading #NavbharatSahityaMandir #Books\nકભી કભી પ્રેરક કથાઓ દેવેન્દ્ર પટેલ, 200.00 દેવેન્દ્ર પટેલથી ગુજરાતમાં ભાગ્યે જ કોઈ અજાણ હશે. તેમની કભી કભી શ્રેણીને લાખો ગુજરાતીઓએ વાંચી છે ને વધાવી પણ છે. આ પુસ્તકમાં તેમની કભી કભી શ્રેણીમાંથી ચુનિંદા કથાઓ પસંદ કરવામાં આવી છે. એવી કથાઓ કે જે વાચકોને એક અનન્ય પ્રેરણા પૂરી પાડે. આ કથાઓ વાંચ્યા પછી તમે પણ તમારા જીવનમાં આવતા સંઘર્ષ અને પડકારો સામે લડવામાં નવું જોમ પામશો. આ પુસ્તક કોઈ આત્મીય સ્વજનને ભેટમાં આપીએ તો સ્વજન પણ ઉત્તમ ભેટ મળવાથી હરખાશે. Call 9825032340 for queries.\nકભી કભી પ્રેરક કથાઓ\nદેવેન્દ્ર પટેલ, 200.00\nદેવેન્દ્ર પટેલથી ગુજરાતમાં ભાગ્યે જ કોઈ અજાણ હશે. તેમની કભી કભી શ્રેણીને લાખો ગુજરાતીઓએ વાંચી છે ને વધાવી પણ છે. આ પુસ્તકમાં તેમની કભી કભી શ્રેણીમાંથી ચુનિંદા કથાઓ પસંદ કરવામાં આવી છે. એવી કથાઓ કે જે વાચકોને એક અનન્ય પ્રેરણા પૂરી પાડે. આ કથાઓ વાંચ્યા પછી તમે પણ તમારા જીવનમાં આવતા સંઘર્ષ અને પડકારો સામે લડવામાં નવું જોમ પામશો. આ પુસ્તક કોઈ આત્મીય સ્વજનને ભેટમાં આપીએ તો સ્વજન પણ ઉત્તમ ભેટ મળવાથી હરખાશે.\nકભી કભી પ્રેરક કથાઓ દેવેન્દ્ર પટેલ, 200.00 દેવેન્દ્ર પટેલથી ગુજરાતમાં ભાગ્યે જ કોઈ અજાણ હશે. તેમની કભી કભી શ્રેણીને લાખો ગુજરાતીઓએ વાંચી છે ને વધાવી પણ છે. આ પુસ્તકમાં તેમની કભી કભી શ્રેણીમાંથી ચુનિંદા કથાઓ પસંદ કરવામાં આવી છે. એવી કથાઓ કે જે વાચકોને એક અનન્ય પ્રેરણા પૂરી પાડે. આ કથાઓ વાંચ્યા પછી તમે પણ તમારા જીવનમાં આવતા સંઘર્ષ અને પડકારો સામે લડવામાં નવું જોમ પામશો. આ પુસ્તક કોઈ આત્મીય સ્વજનને ભેટમાં આપીએ તો સ્વજન પણ ઉત્તમ ભેટ મળવાથી હરખાશે. Call 9825032340 for queries. #Reading #NavbharatSahityaMandir #Books


Gujarati News » National » Valentines day why is valentines day celebrated on february 14\nValentine’s Day : 14 ફેબ્રુઆરીએ વેલેન્ટાઇન ડે કેમ ઉજવવામાં આવે છે ?\nવેલેન્ટાઇન ડે પ્રેમનો દિવસ માનવામાં આવે છે. મોટાભાગના દેશોમાં વેલેન્ટાઇનની ઉજવણી કરવામાં આવે છે. આ દિવસે દંપતી એકબીજા પ્રત્યે પોતાનો પ્રેમ વ્યક્ત કરે છે.\nFeb 14, 2021 | 11:38 AM\nવેલેન્ટાઇન ડે પ્રેમનો દિવસ માનવામાં આવે છે. મોટાભાગના દેશોમાં વેલેન્ટાઇનની ઉજવણી કરવામાં આવે છે. આ દિવસે દંપતી એકબીજા પ્રત્યે પોતાનો પ્રેમ વ્યક્ત કરે છે. વેલેન્ટાઇન વિશે ઘણી પ્રેમ કથાઓ છે, પરંતુ શું તમે જાણો છો કે 14 મી ફેબ્રુઆરીને વેલેન્ટાઇન ડેની ઉજવણી માટે કેમ પસંદ કરવામાં આવી?\nવેલેન્ટાઇન ડેની શરૂઆત કેવી રીતે થઈ\n‘ઓરિયા ઓફ જેકોબસ ડી વોરાઝિન’ નામના પુસ્તક મુજબ, સંત વેલેન્ટાઈન રોમનો પાદરી હતા. તે વિશ્વમાં પ્રેમને પ્રોત્સાહિત કરવામાં માનતા હતા. તેમના માટે પ્રેમમાંજ જીવન હતું. પરંતુ એ જ શહેરના રાજા ક્લાઉડીયસને તેમની આ વાત પસંદ ન હતી. રાજાને લાગ્યું કે પ્રેમ અને લગ્ન પુરુષોની બુદ્ધિ અને શક્તિ બંનેનો નાશ કરે છે. આ કારણોસર, તેના રાજ્યમાં સૈનિકો અને અધિકારીઓ લગ્ન કરી શક્યા નહીં.\nજો કે, સંત વેલેન્ટાઈનએ કિંગ ક્લાઉડીયસના આ હુકમનો વિરોધ કર્યો હતો અને રોમના લોકોને પ્રેમ અને લગ્ન માટે પ્રેરણા આપી હતી. એટલું જ નહીં, તેમણે ઘણા અધિકારીઓ અને સૈનિકોનાં લગ્ન પણ કરાવ્યા હતા. આના વાતે રાજાને ઉશ્કેર્યા અને તેણે સેન્ટ વેલેન્ટાઈનને 14 ફેબ્રુઆરી 269 ના રોજ ફાંસી આપી. તે દિવસથી દર વર્ષે આ દિવસને ‘પ્રેમનો દિવસ’ તરીકે ઉજવવામાં આવે છે. કહેવામાં આવે છે કે સેન્ટ વેલેન્ટાઇને મૃત્યુ સમયે જેલરની અંધ પુત્રી જૈકોબસને તેની આંખો દાન કરી હતી. સેન્ટે જેકોબસને એક પત્ર પણ લખ્યો હતો, જેના અંતે તેમણે ‘યોર વેલેન્ટાઇન’ લખ્યું.\n14 February14 February Valentines Daylovesaint valentinevalentine's day